kardosdrur/scandi-wiki huggingface dataset:
Žemaitija nationalpark

Žemaitija nationalpark er en af fem nationalparker i Litauen. Parken blev oprettet i 1991. Den ligger på Žemaičių højland, 45 km fra Østersøen. Parkens areal er 217,20 km². Søerne udgør mere end 7% af parkens areal. Plateliai sø på 12,05 km² og 47 m dybde er den største. Byen Plateliai, der ligger på bredden af søen, er hjemsted for parkens administration og et populært turistmål.

Billeder fra Žemaitija nationalpark

Eksterne henvisninger

Nationalparker i Litauen
Seværdigheder i Klaipėda amt
Seværdigheder i Telšiai amt
Žemaitija
Alexandre Tansman

Alexandre Tansman (12. juni 1897 i Lodz, Polen – 15. november 1986 i Paris, Frankrig) var en polsk komponist og pianist.

Tansman komponerede 9 symfonier og 2 klaverkoncerter i neoklassisk stil. Han var kendt som klavervirtuos.

Udvalgte værker 
 
 Symfoni nr. 1 (1917) - for orkester
 Symfoni nr. 2 (1926) - for orkester
 Symfoni nr. 3 "Symfoni Koncertante" (1931) - for violin, bratsch, cello, klaver og orkester
 Symfoni nr. 4 (1936-1939) - for orkester
 Symfoni nr. 5 (1942) - for orkester
 Symfoni nr. 6 - "Til minde" (1944) - for blandet kor og orkester
 Symfoni nr. 7 - "Lyrisk" (1944) - for orkester
 Symfoni nr. 8 - "Musik for orkester" (1948) - for orkester
 Symfoni nr. 9 (1957-1958) - for orkester
 Kammersymfoni (1960) - for orkester
 2 Klaverkoncerter (1925, 1927) - for klaver og orkester
 Cellokoncert (1963) - for cello og orkester
 Violinkoncert (1937) - for violin og orkester

Kilde 
 Om Alexandre Tansman

Eksterne henvisninger 

Komponister fra Polen
Klassiske komponister fra det 20. århundrede
Cavallino-Treporti

Cavallino-Treporti er en kommune i det nordlige Italien. Kommunens areal er beliggende på landtangen Litorale del Cavallino, som adskiller Venediglagunen fra Adriaterhavet. Kommunen består af byerne Cavallino, Treporti og Punta Sabbioni. Den lokale økonomi består især af turisme, hvilket afspejles af ikke mindre end 30 campingpladser og 20 hoteller.

Fra Punta Sabbioni går der færge til Venedig.

Eksterne henvisninger 

 Kommunens hjemmeside
 Turistmæssig hjemmeside

Kilder 

Byer i Veneto
Dzūkija nationalpark

Dzūkija nationalpark – en nationalpark i Dzūkija, Litauen. Parken blev etableret i 1991 for at bevare fyrskovene, landskabet og landsbyerne i regionen. Området omfatter omkring 550 km² på bredden af floden Nemunas og er den største nationalpark i Litauen. 

Parken er tilsluttet både Sammenslutningen af Østersøens Nationalparker og Sammenslutningen af Europæiske nationalparker.

Området er mere præget af fastlandsklima end andre dele af Litauen. De mest karakteristiske landskaber er indlandsklitterne i Marcinkonys, Lynežeris, Grubaulia og Šunupis.

Bebyggelser 
Parkens administrative center ligger i Marcinkonys, Merkinė er en anden vigtig by. Zervynos er en historisk landsby i parken.

Billeder fra Dzūkija nationalpark

Kilder

Eksterne henvisninger 

 BirdLife IBA Factsheet  
 Dzukija nationalpark på Litauen Netz  

Nationalparker i Litauen
Seværdigheder i Alytus amt
Kitzbühel

Kitzbühel er en østrigsk by beliggende i delstaten Tyrol ca. 100 km øst for Innsbruck midt i Kitzbühel-alperne. Den er kendt internationalt som et af de mest betydningsfulde skisportsteder i Østrig.

Personer fra byen 
 Georg Grünwald (1490-1530), reformator
 Benedikt Anton Aufschnaiter (1665–1742), Komponist
 Peter Aufschnaiter (1899–1973), bjergbestiger
 Toni Sailer (1935-2009), skiløber og filmskuespiller
 Hansi Hinterseer (1954-), skiløber og sanger
 Markus Gandler (1966-), skiløber
 Eva Ganster (1978-), skispringer
 Andreas Hölzl (1985-), fodboldspiller
 Lukas Hinterseer (1991-) fodboldspiller

Venskabsbyer 
  Greenwich, siden 1961
  Yamagata, siden 1963
  Sun Valley, siden 1967
  Sterzing, siden 1971
  Rueil-Malmaison, siden 1979
  Bad Soden am Taunus, siden 1984

Byer i Tyrol
Vintersportssteder i Østrig
Distriktshovedstæder i Østrig
Nordtyrol
Jesolo

Jesolo er en by og kommune i det nordlige Italien beliggende ud mod Adriaterhavet ca. 16 km nordøstligt for Venedig.

I romertiden dækkede den nærliggende lagune byens område. Der var dog opbygget en mindre by, Equilium, på pæle. Området blev oversvømmet adskillige gange, men omkring det 15. århundrede kunne opbygges en by på mere fast grund. Det var dog først i det 17. århundrede hvor adskillige dæmninger og omløb skabte de nuværende kystlinjer.

Fra 1960'erne og frem er byen blevet en turistmagnet takket være kystlinjen med 15 km strand. Det har før tiltrukket op til 6 mio. turister om året. Da dette tal er faldende forsøger man at renovere og modernisere både byen og kystlinjen med et stort anlagt projekt Jesolo City Beach 2012.

Eksterne henvisninger 

 Kommunens hjemmeside
 Turistmæssig hjemmeside

Kilder 

Byer i Veneto
Venedig (provins)
Isabel Blanco

Isabel Blanco (født 10. maj 1979 i Bergen) er en norsk håndboldspiller, som for øjeblikket spiller for Halden HK, hvortil hun skiftede fra FC Midtjylland Håndbold i sommerpausen 2011. Hun har tidligere spillet for Club El Ferrobus Mislata, Kjøkkelvik, Nordnes, Tertnes, Aalborg DH og Vadmyra.  Hun har tidligere spillet for Larvik HK som nr. 5.

Hun har pr. 5. marts 2009 spillet 70 landskampe for det norske landshold, scoret 144 mål og var med til at vinde guldmedalje under EM i 2004. I 2005 var hun med til at vinde DM-sølv i den danske liga, mens hun vandt bronze i 2006, samtidig med, at hun blev kåret til årets holdspiller. Ved siden af håndbolden har Blanco studeret ved kunstskolen i Aalborg og voksede op ved Kjøkkelvik i Loddefjord udenfor Bergen.

Udenfor håndbolden har Blanco studeret ved kunstskolen i Aalborg og voksede op ved Kjøkkelvik i Loddefjord udenfor Bergen. Hendes far hedder Fernando Blanco, og er en tidligere spansk fodboldspiller som spillede for Brann i begyndelsen af 1970'erne.

Landsholdet 
Hun vandt en guldmedalje ved EM 2004 med norges håndboldlandshold og igen i 2008.

Klubkarriere 
Blanco har tidligere spillet for klubberne Kjøkkelvik, Vadmyra, Nordnes, Tertnes, Club El Ferrobus Mislata og Aalborg DH. Hun vandt en sølvmedalje i de danske mesterskaber i 2005 og 2008, og en sølvmedalje i 2006, hvor hun blev kåret som Pivot of the Yeari den danske håndboldliga.

Personlige liv 
Hendes far er spansk, men med undtagelse af det år hvor hun spillede for Club El Ferrobus Mislata har hun ikke været i Spanien.

Blanco er en ivrig maler og fotograf, og har ved flere lejligheder udtalt at hun gerne vil have det som karriere efter håndbold. Blanco har også sin egen hjemmeside hvor hun sælge rmalerierne´.

Meritter med landsholdet 
 EM 2004 – 
 VM 2005 – 9.plads
 EM 2008 –

Noter

Eksterne henvisninger 
 
 

Personer fra Bergen
Håndboldspillere fra Norge
Håndboldspillere fra Aalborg DH
Håndboldspillere fra FC Midtjylland Håndbold
Håndboldspillere fra Tertnes Idrettslag
Håndboldspillere fra Larvik HK
Parlamentsvalget i Belgien 2010

Parlamentsvalget i Belgien 2010 foregik 13. juni 2010 og var et valg til begge kamrer i Belgiens føderale parlament.

Baggrund 

Valget fandt sted bare tre år efter det forrige valg, Parlamentsvalget i Belgien 2007, til trods for at valgperioden er fire år. Det tidlige valg blev gennemført da Yves Letermes koalisionsregeringen måtte gå af da det ikke lykkedes å finde nogen løsning på valgkredsen Brussel-Halle-Vilvoorde, som strækker sig over begge sprogområder, og hele tiden har været kontroversiel. Efter at Vlaamse Liberalen en Democraten var gået ud af regeringen, indleverede Leterme sin afskedsansøgning 22. april 2010. 26. april godkendte kong Albert II Letermes afsked, og 6. maj blev det udskrevet nyvalg.

Ingen af partierne stillede op i hele landet, men kun enten i de flamsk-sproglige eller de fransksproglige valgkredse. Forandringer fra valget i 2007 var at valgalliancen mellem Christen Democratisch en Vlaams (CD&V) og Nieuw-Vlaamse Alliantie ikke længere eksisterede og de stillede til valg hver for sig. Samtidig var samarbejdet mellem Socialistische Partij Anders og VlaamsProgressieven også ophørt.

Valgresultat 
Valget medførte først og fremmest en stor fremgang for de flamske separatistiske partier N-VA og det sosialistiske parti Parti Socialiste på den fransksproglige side. De liberale partier på begge sider, Vlaamse Liberalen en Democraten og Mouvement Réformateur mistede støtte, og det gjorde også det mere ekstreme flamske separatistparti Lijst Dedecker og det højreekstreme Vlaams Belang. De fransksproglige højreekstremister i Front National tabte sine pladser i parlamentet, og det nye parti Parti Populaire fik et mandat i Repræsentantkammeret.

Repræsentantkammeret 
Valget stod om alle de 150 pladser i Belgiens repræsentantkammer.

Senatet 

40 af senatets 71 pladser skulle vælges gennem direkte valg.

Referencer 

Belgien 2010
Belgiens politik
Philippi Samling

Philippi-samlingen er en samling af hovedbeklædninger i forbindelse med tro, religion og spiritualitet.

Samling 

Philippi-samlingen er en privatsamling, hvis objekter er samlet af Dieter Philippi fra Saarbrücken, direktør for en telekommunikationsvirksomhed.

Samlingens fokus er over femhundrede hovedbeklædninger fra kristendom, islam, jødedom, caodaisme, shintoisme, buddhisme, sikhisme, frikirke, sufisme, anabaptisme og andre trossamfund.

Dertil kommer over hundrede gejstlige og kirkelige effekter som f.eks. pavens sko, pontifikalhandsker, pallier, brystkors, biskopringe, paveligt porcelæn, soutanbånd, kardinalsjal og meget mere.

Derudover indeholder samlingen 52 brystkorssnore, delvist fremstillet i kostbart possementhåndværk. Paven, kardinalerne, biskopperne og abbederne i den romerskkatolske kirke bærer deres brystkors i brystkorssnorene.

Placering 
Samlingen er p.t. ikke offentligt tilgængelig, men kan opleves af interesserede besøgende efter telefonisk aftale. Samlingen forefindes i Kirkel i Saarland, Tyskland.

Ide og formål 
I starten havde hovedbeklædningen en beskyttende funktion. I tidens løb blev den også et symbol: Hovedbeklædningen kendetegnede menneskers oprindelse, stand, erhverv, tilhørsforhold og hierarki. Til sidst blev den en udsmykning.

De religiøse og gejstlige hovedbeklædninger udgør kun en lille del af alle hovedbeklædninger. Hvis man kender hovedbeklædningernes forskellige betydninger, er det muligt at udlede bærerens tilhørsforhold og status. Mange hovedbeklædninger har også en udsmykkende funktion, eftersom de er fremstillet af sjældne og kostbare materialer. Hovedbeklædningens beskyttende funktion er i dag mindre vigtig.

Udstillinger 
 Oktober 2010 til juli 2011: "Deutsches Hygiene-Museum" (forum for videnskab, kultur og samfund) i Dresden udstiller en lille del af samlingen i sin udstilling "Kraftwerk Religion".
 Marts til april 2011: Sparkasse Saarbrücken, Hauptstelle Am Neumarkt

Litteratur

Galleri

Eksterne henvisninger 
 Philippi-samlingen hjemmeside

Hovedbeklædning
Religion
Kunstmuseer i Tyskland
Saarland
Susette Holten

Susette Cathrine Skovgaard, gift Holten (født 29. januar 1863 i København ; død 11. februar 1937 sammesteds) var en dansk maler og keramiker ud af den kendte Skovgaard-kunstnerfamilie. Hun var i 1891 en af initiativtagerne til Den Frie Udstilling.

Susette Cathrine Skovgaard, (gift Holten) var kunstneren P.C. Skovgaard og Georgias tredje barn. Ligesom hendes far og to brødre Joakim Skovgaard og Niels Skovgaard blev hun maler. 
Hun boede det meste af sit liv i København, blandt andet i Holckenhus, Vester Voldgade 86.1, i perioden 1899-1901.

Opvækst
I barndomshjemmet i en nu fredet villa i Rosenvænget på Østerbro udsmykkede P.C. og moderen Georgia hjemmet sammen. Georgia døde i barselssengen, da Susette kun var fem år, hvorefter P.C. Skovgaard blev den centrale person i hendes opvækst. Han tog sig meget af hende, blev hendes første læremester og introducerede hende til guldalderens kunst, bl.a. gennem sine venner Wilhelm Marstrand, Constantin Hansen og Lorenz Frølich.

Uddannelse og kunstnerisk virke
Susette Holten gik til tegning hos Carl Thomsen, Laurits Tuxen og Frans Schwartz, men kunne ikke som kvinde komme ind på Kunstakademiet. Hun er derfor mestendels uddannet af sin familie. Men hun gik sine egne veje kunstnerisk set. Det er særlig tydeligt i keramikken.
Fra 1883 og ind i 1890'erne arbejdede Holten med keramik sammen med andre kunstnerbørn, bl.a. Thorvald Bindesbøll, Theodor Philipsen og Elise Konstantin-Hansen og sine søskende Niels og Joakim. Det foregik først hos pottemager J. Wallmann i Utterslev og senere hos G. Eifrig i Valby. 

Holten malede fortrinsvis landskaber, men også figurbilleder, portrætter og blomsterbilleder. Hun eksperimenterede med formerne og et mere abstrakt formsprog end guldalderens. Også i farveholdning nåede hun efterhånden et mere personligt udtryk, ofte i blå og gyldne farveharmonier. Hun blev påvirket af art nouveau og af japansk kunst, men holdt sig inden for det realistiske formsprogs rammer. I tidens ånd arbejdede hun desuden med alle former for kunsthåndværk, fx bogillustrationer, tegninger til møbler, guldsmedearbejder og broderier, bl.a. et altertæppe til Roskilde Domkirke.

Susette Holten opnåede aldrig hverken samme berømmelse eller økonomisk velstand som sine brødre. Hendes produktion er samtidig forholdsvis begrænset, hvor flere kan ses på Skovgaard Museet.

Galleri

Referencer

Eksterne henvisninger 

 Suzette Holten i Dansk Kvindebiografisk Leksikon af Claudine Stensgaard Nielsen
  – Af Lene Olesen
 Susette Cathrine Holten f. Skovgaard  hos Skovgaard Museet, Skovgaardmuseet.dk
 
 



Personer fra København 
Malere fra Danmark
Keramikere fra Danmark
Danskere i 1800-tallet
Danskere i 1900-tallet
Slægten Skovgaard (borgerlig)
Personer i Dansk Biografisk Leksikon
Personer i Dansk Kvindebiografisk Leksikon
Terry Cooper

Terence "Terry" Cooper (født 12. juli 1944 i Knottingley, England, død 31. juli 2021) var en engelsk fodboldspiller og træner, der spillede som venstre back. Han var på klubplan tilknyttet Leeds United, Middlesbrough, Bristol City, Bristol Rovers ogDoncaster. Længst tid tilbragte han hos Leeds, hvor han var tilknyttet 13 sæsoner og var med til at vinde to engelske mesterskaber og nå finalen i Mesterholdenes Europa Cup i 1975.

Cooper blev desuden noteret for 20 kampe for Englands landshold. Han repræsenterede sit land ved VM i 1970 i Mexico.

Efter sit karrierestop gjorde Cooper karriere som træner, og stod i spidsen for blandet andet Bristol City Exeter og Birmingham.

Titler 

Engelsk 1. division
 1969 og 1974 med Leeds United

FA Cup
 1972 med Leeds United

Football League Cup
 1968 med Leeds United

Eksterne henvisninger 
 

Fodboldspillere fra England
Fodboldspillere fra Leeds United F.C.
Fodboldspillere fra Middlesbrough F.C.
Fodboldspillere fra Bristol City F.C.
Fodboldspillere fra Bristol Rovers F.C.
Fodboldspillere fra Doncaster Rovers F.C.
Fodboldtrænere fra England
Deltagere ved verdensmesterskabet i fodbold 1970
Brian Labone

Brian Leslie Labone (23. januar 1940 – 24. april 2006) var en engelsk fodboldspiller, der spillede hele sin aktive karriere, fra 1958 til 1971, som midterforsvarer hos Everton F.C. i sin fødeby. Med klubben vandt han blandt andet to engelske mesterskaber.

Labone blev desuden noteret for 26 kampe for Englands landshold. Han repræsenterede sit land ved EM i 1968 og VM i 1970.

Titler 

Engelsk 1. division
 1963 og 1970 med Everton F.C.

FA Cup
 1966 med Everton F.C.

Charity Shield
 1963 og 1970 med Everton F.C.

Eksterne henvisninger 

Fodboldspillere fra England
Fodboldspillere fra Everton F.C.
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Dansk Socialistisk Parti

Dansk Socialistisk Parti (DSP) var et dansk politisk parti, der blev stiftet i 1932 under navnet National Socialistisk Parti. Lederen af partiet var den tidligere leder af DNSAPs afdeling i København, Wilfred Petersen.

Partiet gennemførte i sin levetid en lang række politiske provokationer og voldelige angreb på modstandere, hvilket i nogle tilfælde førte til fængselsdomme over partiets medlemmer. Partiet stod bl.a. bag et bombeattentat den 20. maj 1937 mod den socialdemokratiske forsvarsminister Alsing Andersens villa på Grøndalsvænge Allé i Vanløse. Partiet samarbejdede med besættelsesmagten under den tyske besættelse af Danmark fra 1940 og leverede blandt andet efterretninger til tyskerne om DNSAP.

Wilfred Petersen tog i 1941 initiativ til etableringen af Dansk Folkeparti, der blev stiftet ved en sammenslutning af en række mindre partier og grupperinger og DSP ophørte herefter.

Refencer

Eksterne henvisninger 
 Danske nazistisk politiske grupperinger – Dansk Socialistisk Parti

Socialistisk Parti
Etableret i 1932
Ophørt i 1941
Nazistiske partier
Socialistisk Parti
FK Dnipro

FC Dnipro er en fodboldklub hjemmehørende i den ukrainske by Dnipro, der ligger ved floden Dnepr. Klubbens gyldne periode var i slutningen af sovjettiden, hvor det blev til to mesterskaber i 1983 og 1988, samt en pokaltitel i 1989. I den ukrainske liga er det endnu ikke blevet til nogen titel. En andenplads i ligaen i 1993 er det nærmeste. Tre gange er pokalfinalen tabt.

Titler 
 Ukrainske mesterskaber (0): 
 Ukrainske pokalturnering (0):

Europæisk deltagelse 

Fodboldklubber i Ukraine
Etableret i 1918
Dnipro
Francis Lee

Francis Henry Lee (født 29. april 1944 i Westhoughton, England, død 2. oktober 2023) var en engelsk fodboldspiller, der spillede som angriber. Han var på klubplan tilknyttet Bolton Wanderers, Manchester City og Derby County. Med både Manchester City og Derby vandt han det engelske mesterskab. I 1972 blev han desuden topscorer i den engelske liga.

Lee blev desuden noteret for 27 kampe og ti scoringer for Englands landshold. Han repræsenterede sit land ved VM i 1970 i Mexico.

Titler 

Engelsk 1. division
 1968 med Manchester City
 1975 med Derby County

FA Cup
 1969 med Manchester City

Football League Cup
 1970 med Manchester City

Charity Shield
 1968 og 1972 med Manchester City
 1975 med Derby County

Pokalvindernes Europa Cup
 1970 med Manchester City

Referencer

Eksterne henvisninger 
 Footballdatabase.eu spillerinfo 

Fodboldspillere fra England
Fodboldspillere fra Bolton Wanderers F.C.
Fodboldspillere fra Manchester City F.C.
Fodboldspillere fra Derby County F.C.
Deltagere ved verdensmesterskabet i fodbold 1970
National Socialistisk Arbejder Parti

National Socialistisk Arbejder Parti (NSAP) var et dansk politisk parti, som blev stiftet den 31. oktober 1935 af Aage H. Andersen, der tidligere samme år havde været folketingskandidat for nazistpartiet DNSAP. Her blev han dog senere smidt ud for sit rabiate syn på jødespørgsmålet.

Et af de ledende medlemmer af partiet var Olga Eggers, som var medredaktør på partiets blad, Kamptegnet. Partiet indledte i 1941 et samarbejde med DNSAP. Den 31. oktober 1941 ophørte partiet reelt, da de ledende medlemmer gik over i det nyoprettede Dansk Antijødisk Liga.

Eksterne henvisninger 
 Danske nazistisk politiske grupperinger – National Socialistisk Arbejder Parti

Etableret i 1935
Ophørt i 1941
Tidligere politiske partier i Danmark
Nazistiske partier i Europa til 1945
Nazisme i Danmark
Dansk Antijødisk Liga

Dansk Antijødisk Liga (DAL) var en dansk forening, stiftet af Aage H. Andersen den 31. oktober 1941 som en erstatning for det politiske parti, NSAP.

DAL blev dog ikke set som et nyt politisk parti. Dansk Antijødisk Liga samarbejdede med nazistpartiet DNSAP og helligede sig kampen mod "den internationale jødedom". Den 20. maj 1944 blev det forbudt for DNSAPs medlemmer samtidig at være medlem af DAL.

Eksterne henvisninger 
 Danske nazistisk politiske grupperinger – Dansk Antijødisk Liga

Etableret i 1941
Antijødisk Liga
Antisemitisme
Peter Bonetti

Peter Phillip Bonetti (født 27. september 1941 i London, England, død 12. april 2020) var en engelsk fodboldspiller, der som målmand på det engelske landshold var med til at vinde guld ved VM i 1966 på hjemmebane. Han var dog ikke på banen i turneringen, hvor han var reserve for førstevalget Gordon Banks. Han nåede i alt syv landskampe og deltog også ved VM i 1970.

På klubplan spillede Bonetti langt størstedelen af sin karriere hos Chelsea F.C., hvor han tilbragte i alt 18 sæsoner. Her var han med til at vinde både FA Cuppen og Pokalvindernes Europa Cup.

Titler 

FA Cup
 1970 med Chelsea F.C.

Football League Cup
 1965 med Chelsea F.C.

Pokalvindernes Europa Cup
 1971 med Chelsea F.C.

Kildeangivelser

Eksterne henvisninger 

Fodboldspillere fra England
Fodboldspillere fra Chelsea F.C.
Fodboldspillere fra Dundee United F.C.
Verdensmestre i fodbold
Fodboldspillere fra Woking F.C.
Personer fra London
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Tommy Wright

Thomas James "Tommy" Wright (født 21. oktober 1944 i Liverpool, England) er en tidligere engelsk fodboldspiller, der tilbragte hele sin aktive karriere, fra 1964 til 1974, som højre back hos Everton F.C. i sin fødeby. Han spillede for klubben 373 ligakampe, og var med til at vinde både det engelske mesterskab og FA Cuppen.

Wright blev desuden noteret for tolv kampe for Englands landshold. Han repræsenterede sit land ved EM i 1968 og VM i 1970.

Titler 

Engelsk 1. division
 1970 med Everton F.C.

FA Cup
 1966 med Everton F.C.

Charity Shield
 1970 med Everton F.C.

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Everton F.C.
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Norman Hunter

Norman Hunter (født 29. oktober 1943 i Gateshead, England, død 17. april 2020) var en engelsk fodboldspiller og træner, der som midterforsvarer på det engelske landshold var med til at vinde guld ved VM i 1966 på hjemmebane. Han kom dog ikke på banen i turneringen. Senere deltog han også ved både EM i 1968 og VM i 1970.

Hunter var på klubplan tilknyttet Leeds United, Bristol City og Barnsley. Længst tid tilbragte han hos Leeds, hvor han var tilknyttet 14 sæsoner og var med til at vinde to engelske mesterskaber og nå finalen i Mesterholdenes Europa Cup i 1975.

Efter sit karrierestop gjorde Hunter karriere som træner og stod i spidsen for både Barnsley og Rotherham samt i en kort periode sin gamle klub Leeds.

Titler 

Engelsk 1. division
 1969 og 1974 med Leeds United

FA Cup
 1972 med Leeds United

Football League Cup
 1968 med Leeds United

Charity Shield
 1969 med Leeds United

Referencer

Eksterne henvisninger 
 Footballdatabase.eu spillerinfo
 Soccerbase.com managerinfo 

Fodboldspillere fra England
Fodboldspillere fra Leeds United F.C.
Fodboldspillere fra Bristol City F.C.
Fodboldspillere fra Barnsley F.C.
Fodboldtrænere fra England
Verdensmestre i fodbold
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970